**Likumprojekta „Grozījumi Dzelzceļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Dzelzceļa likumā” izstrādāts, lai nodrošinātu Eiropas Parlamenta un Padomes 2016. gada 14. decembra Direktīvas 2016/2370/ES, ar ko Eiropas Parlamenta un Padomes Direktīvu 2012/34/ES, ar ko izveido vienotu Eiropas dzelzceļa telpu, groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (turpmāk tekstā – Direktīva 2016/2370/EK) prasību pārņemšanu līdz 2018. gada 25. decembrim.Tāpat tiek precizētas likumā vairākas Eiropas Parlamenta un Padomes 2012. gada 21. novembra Direktīvas 2012/34/ES (turpmāk tekstā - Direktīva 2012/34/ES), ar ko izveido vienotu Eiropas dzelzceļa telpu normas, lai precizētu Direktīvas 2012/34/ES pārņemšanu, saskaņā ar Eiropas Komisijas konstatētajām neprecizitātēm.Plānots, ka grozījumi stāsies spēkā 2019. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Dzelzceļa likumā” (turpmāk – Projekts) izstrādāts, lai nodrošinātu Eiropas Parlamenta un Padomes 2016. gada 14. decembra Direktīvas 2016/2370/ES, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (turpmāk – Direktīva 2016/2370/ES) prasību pārņemšanu.Tāpat Projektā tiek iekļautas vairākas normas, lai precizētu Direktīvas 2012/34/ES pārņemšanu, saskaņā ar Eiropas Komisijas konstatētajām neprecizitātēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta izstrāde nepieciešama Direktīvas 2016/2370 prasību pārņemšanai. Direktīva 2016/2370/ES groza Eiropas Parlamenta un Padomes 2012. gada 21. novembra Direktīvu 2012/34/ES, ar ko izveido vienotu dzelzceļa telpu. Saskaņā ar Eiropas Komisijas konstatētajām neprecizitātēm, Projektā tiek pārņemtas dažas iepriekš nepārņemtās Direktīvas 2012/34/ES normas. Dzelzceļa likuma 4. pantā minētā dzelzceļa infrastruktūras apraksts tiek papildināts arī ar tuneļiem un estakādēm. Šobrīd Latvijā nav neviena dzelzceļa tuneļa vai estakādes, bet Rail Baltica projektā ir paredzēts šīs dzelzceļa infrastruktūras inženierbūves ieviest. Tiek papildināta 30. panta ceturtā prim daļa pēc vārda “komplektēšanas” ar vārdiem “un personālvadības”. Papildināta 4. panta pirmā daļa ar 9. apakšpunktu, iekļaujot piekļuves ceļus pasažieriem un kravām.Atbilstoši Direktīvai 2016/2370/ES, nepieciešams precizēt Dzelzceļa likumā esošās, kā arī ieviest dažas jaunas ar dzelzceļa infrastruktūru saistītas definīcijas. Dzelzceļa infrastruktūras pārvaldītāja definīcija tiek papildināta ar nosacījumiem saistībā ar dzelzceļa infrastruktūras ekspluatāciju, tostarp vilcienu ceļu iedalīšanu, satiksmes pārvaldību un infrastruktūras maksas noteikšanu, uzturēšanu, atjaunošanu un attīstību tīklā. Tiek ieviesta dzelzceļa infrastruktūras attīstīšanas definīcija, kas ir tīkla plānošana, finanšu un ieguldījumu plānošana un infrastruktūras attīstība. Tiek definēts vertikāli integrēts uzņēmums, kas ir koncerns, kas atbilst vienam no gadījumiem, lietojot terminu “kontrole” Padomes 2004. gada 20. janvāra Regulas (EK) Nr. 139/2004 par kontroli pār uzņēmumu koncentrāciju (EK Apvienošanās regula) izpratnē.Papildināts ar terminu “dzelzceļa infrastruktūras attīstīšana”, ko nevajadzētu sajaukt ar Dzelzceļa likumā jau esošo terminu - “infrastruktūras attīstība”. Lai gan šie termini skan fonētiski līdzīgi, katram no šiem terminiem, ir cita nozīme. Šāds risinājums – atstāt Dzelzceļa likumā abus dažādos terminus izvēlēts, lai savietotu esošo likuma redakciju ar direktīvas tekstu.Vertikāli integrēts uzņēmums ir arī komersants, ko veido atsevišķas struktūrvienības, ietverot dzelzceļa infrastruktūras pārvaldītāju un vienu vai vairākas struktūrvienības, kuras kā pārvadātājs sniedz dzelzceļa pārvadājumu pakalpojumus un kurām nav atsevišķa juridiskas personas statusa. Šā likuma izpratnē par vertikāli integrētu uzņēmumu neuzskata publiskās lietošanas dzelzceļa infrastruktūras pārvaldītāju un uzņēmumu, kas sniedz dzelzceļa pārvadājumu pakalpojumus, ja abi ir savstarpēji neatkarīgi, bet tos tieši kontrolē valsts, izmantojot Satiksmes ministrijas starpniecību. Atbilstoši Direktīvai tiek nodalītas infrastruktūras pārvaldītāja un vertikāli integrēta pārvadātāja intereses un precizēts atlīdzības noteikumos pieļaujamie kritēriji, kas saistīti ar dzelzceļa sistēmas vispārējo darbību. Ar projektā minētajiem “stimuliem” tiek domāti atlīdzības noteikumos pieļaujamie kritēriji un likumā papildus tos definējot varētu notikt minētās normas sašaurināšana. rasties situācija. Projekts papildināts arī ar pasažieru ātrgaitas pārvadājumu pakalpojumu jēdzienu, ar ko saprot pakalpojumus pasažieru pārvadājumiem pa dzelzceļu, kurus sniedz bez starppieturām starp divām vietām, kuras šķir vairāk kā 200 kilometrus liels attālums, uz īpaši būvētām ātrgaitas līnijām, kas aprīkotas ātrumam, kas nav mazāks par 250 kilometriem stundā. Vairākas Direktīvā 2016/2370/ES minētās definīcijas jau šobrīd ir ietvertas Dzelzceļa likumā vai citos Latvijas Republikā spēkā esošajos normatīvajos aktos, tādēļ tās nav nepieciešams pārņemt pilnībā.Ar šo Direktīvu 2016/2370/ES tiek ieviestas turpmākas prasības, lai nodrošinātu infrastruktūras pārvaldītāju neatkarību. Projekts nosaka, ka var brīvi izvēlēties starp atšķirīgiem organizatoriskajiem modeļiem, sākot no pilnīgas strukturālas nošķiršanas līdz vertikālai integrācijai, piemērojot atbilstošas garantijas, lai nodrošinātu infrastruktūras pārvaldītāja objektivitāti attiecībā uz būtiskajām funkcijām, satiksmes pārvaldību un apkopes plānošanu. Tiek stiprināta infrastruktūras pārvaldītājam organizatoriska un lēmumu pieņemšanas neatkarība attiecībā uz būtiskajām funkcijām, ievērojot par maksas noteikšanu atbildīgo un par sadali atbildīgo sistēmu robežās.Projektā tiek precizēts būtisko funkciju neatkarības regulējums, kam ir vitāla nozīme, lai nodrošinātu taisnīgu un nediskriminējošu piekļuvi dzelzceļa infrastruktūrai. Tiek atzīmēta nepieciešamība izveidot stingras garantijas, lai novērstu jebkādu nesamērīgu ietekmi uz lēmumiem, ko infrastruktūras pārvaldītāja būtisko funkciju veicējs pieņem saistībā ar minētajām funkcijām. Nosaka, ka jāveic noteikti pasākumi, lai nodrošinātu, ka satiksmes pārvaldības un apkopes plānošanas funkcijas tiek veiktas objektīvi, lai izvairītos no jebkāda konkurences izkropļojuma. Visiem dzelzceļa pārvadājumu uzņēmumiem pēc vienlīdzīgiem noteikumiem jāpiešķir piekļuve satiksmes pārvaldības procesam. Infrastruktūras pārvaldītājam attiecībā uz satiksmes pārvaldību un apkopes plānošanu, jāievēro objektivitāte - funkcijas jāīsteno pārredzamā un nediskriminējošā veidā un tās personas, kuras ir atbildīgas par lēmumu pieņemšanu saistībā ar šīm funkcijām, nedrīkst ietekmēt nekādi interešu konflikti.Ar interešu konfliktu šeit domāti konkrētajā Dzelzceļa likuma pantā aprakstītie gadījumi. Likums “Par interešu konflikta novēršanu valsts amatpersonu darbībā” attiecas tikai uz amatpersonām kopumā. Dzelzceļa likuma pants ir speciālā norma un attiecas uz plašāku personu loku, ne tikai amatpersonām likuma “Par interešu konflikta novēršanu valsts amatpersonu darbībā” izpratnē.Publiskās lietošanas dzelzceļa infrastruktūras pārvaldītājs var noslēgt sadarbības līgumus ar vienu vai vairākiem pārvadātājiem, to darot nediskriminējošā veidā un nolūkā sniegt labumu klientiem, piemēram, lai samazinātu izmaksas vai uzlabotu darbību tajā tīkla daļā, uz kuru attiecas līgums. Ar Valsts dzelzceļa administrāciju saskaņo šādu līgumu noslēgšanu un izpildi. Izvērtējot līgumu izpildes procesu un sagaidāmo rezultātu, Valsts dzelzceļa administrācija var ieteikt tos izbeigt.Direktīvā 2016/2370/ES tiek papildināts un precizēts infrastruktūras pārvaldītāja funkciju nodošanas regulējums ārpakalpojumā, nosakot, ka tās var tikt arī dalītas, ar noteikumu, ka nerodas interešu konflikti un tiek garantēta komerciāli sensitīvas informācijas konfidencialitāte. (Ar sensitīvu informāciju tiek saprasta komercnoslēpumu saturoša informācija, kura attiecas tikai uz publiskās lietošanas dzelzceļa infrastruktūras pārvaldītāja būtiskām funkcijām un kuras izmantošana var izraisīt pārvadātāja diskrimināciju.) Direktīva ļauj izvēlēties, kam tiek uzticēta dzelzceļa infrastruktūras apkope, ekspluatācija un atjaunošana, kā arī dzelzceļa infrastruktūras attīstīšana minētajā tīklā. Ja minētās funkcijas nodod ārpakalpojumā dažādām vienībām, infrastruktūras pārvaldītājam tomēr jāsaglabā uzraudzības pilnvaras un jāuzņemas galīgā atbildība par minēto funkciju īstenošanu. Arī infrastruktūras pārvaldītāji, kas ir daļa no vertikāli integrēta uzņēmuma, var nodot ārpakalpojumā citas funkcijas, kas nav būtiskās funkcijas šajā uzņēmumā, ar noteikumiem, ka neveidojas interešu konflikts un ka ir nodrošināta sensitīvās komercinformācijas konfidencialitāte. Būtiskās funkcijas nebūtu jānodod ārpkalpojumā nevienai citai vertikāli integrētā uzņēmuma vienībai, ja vien šāda vienība nepilda tikai būtiskās funkcijas. Infrastruktūras pārvaldītājiem būtu jāuzņemas pilna atbildība par funkcijām, ko tie veic.Likumprojekts paredz Direktīvā 2016/2370/ES noteiktos finanšu pārredzamības noteikumus, kas izstrādāti, lai varētu novērst finanšu pārskaitījums starp infrastruktūras pārvaldītāju un dzelzceļa pārvadājumu uzņēmumiem vertikāli integrētos uzņēmumos – starp infrastruktūras pārvaldītāju un jebkādu citu integrēta uzņēmuma juridisku vienību, ja tie var izraisīt konkurences izkropļojumu tirgū, jo īpaši šķērssubsidēšanas rezultātā. Infrastruktūras pārvaldītājs var izmantot no infrastruktūras tīkla pārvaldības darbībām gūtos ienākumus, kas ietver publisko līdzekļu izmantošanu, lai finansētu savu uzņēmējdarbību vai lai maksātu dividendes saviem investoriem, kā ienākumus no viņu ieguldījumiem dzelzceļa infrastruktūrā. Šādi investori var būt valsts un jebkādi privāti akcionāri, bet nevar būt uzņēmumi, kas ietilpst vertikāli integrētā uzņēmumā, kas vienlaikus īsteno kontroli gan pār dzelzceļa pārvadājumu uzņēmumu, gan minēto infrastruktūras pārvaldītāju. Dividendes, kas gūtas no darbībām, kuras neietver publisko līdzekļu izmantošanu, vai ieņēmumus no maksām par dzelzceļa infrastruktūras izmantošanu var izmantot arī uzņēmumi, kas ietilpst vertikāli integrētā uzņēmumā, kas vienlaikus īsteno kontroli gan pār dzelzceļa pārvadājumu uzņēmumu, gan minēto infrastruktūras pārvaldītāju. Jebkurus pakalpojumus, ko infrastruktūras pārvaldītājam piedāvā citas vertikāli integrēta uzņēmuma juridiskās vienības, sniedz, pamatojoties uz līgumiem, un par tiem maksā vai nu tirgus cenās, vai cenās, kas atspoguļo ražošanas izmaksas, pieskaitot saprātīgu peļņas daļu. Tiek veikta atsevišķa grāmatvedības uzskaite un ir pārredzamas finanšu plūsmas. Direktīva 2016/2370/ES paredz, ka jāievieš piemēroti koordinācijas mehānismi, lai nodrošinātu koordināciju starp to infrastruktūras pārvaldītājiem un visiem ieinteresētajiem dzelzceļa pārvadājumu uzņēmumiem, kā arī pieteikuma iesniedzējiem.Lai veicinātu efektīvu un lietderīgu dzelzceļa pakalpojumu sniegšanu Eiropas Savienībā, Eiropas infrastruktūras pārvaldītāju tīkls būtu jāveido, balstoties uz pašreizējām platformām. Likumprojekta 9. pants, kas paredz izteikt Dzelzceļa likuma 27. panta trešās daļas pēdējo teikumu jaunā redakcijā, attiecas uz Eiropas Parlamenta un Padomes 2012. gada 21. novembra Direktīva 2012/34 ar ko izveido vienotu Eiropas dzelzceļa telpu 47. panta 4. punkta ceturto rindkopu. Ar šo pantu tiek sniegta iespēja valstij piešķirt prioritāti kādam pārvadātājam, lai neveidotos sastrēgumi pārslogotas infrastruktūras gadījumā, kas var radīt sekas arī ārpus Latvijas teritorijas. Valstij ir jākompensē arī zaudējumi, kas var rasties citās Eiropas Savienības valstīs.Likumprojektā paredzēts, ka Dzelzceļa likuma 30. pants tiek papildināts ar 3.1 daļu, nosakot, ka Valsts dzelzceļa administrācija ir dzelzceļa jomas regulatīvā iestāde Latvijā. Likuma 30. panta 4.1 daļa tiek papildināta ar vārdiem “un personālvadības”. Minētais regulējums neattiecas uz iestādes vadītāja, valsts civildienesta ierēdņu un darbinieku personālvadības jautājumiem, piemēram, darba izpildes novērtēšana tiek veikta saskaņā ar esošo kārtību valsts pārvaldē, darba samaksas kārtība tiek organizēta atbilstoši Valsts un pašvaldību institūciju amatpersonu un darbinieku atlīdzības likumā noteiktajam, savukārt amatu klasifikācija notiek atbilstoši Ministru kabineta 2010. gada 30. novembra noteikumiem Nr. 1075 “Valsts un pašvaldību institūciju amatu katalogs”.Valsts dzelzceļa administrācijas direktors un citas iestādes amatpersonas nav ietekmējamas, veicot amata pienākumus, kas attiecas uz regulatīvo funkciju izpildi, izņemot, ja amatu pienākumu izpildes laikā tiek pārkāpts normatīvo aktu regulējums. Pārkāpumu izmeklēšanai var tikt uzsākta disciplinārlieta atbilstoši Valsts civildienesta ierēdņu disciplināratbildības likuma nosacījumiem vai atbilstoši Darba likumam. Ar grozījumu veikšanu Dzelzceļa likumā tiek saglabāta iespēja noteikt sodu, ja attiecīgā darbinieka vaina pārkāpuma izdarīšanā tiek pierādīta.Likumprojektā tiek noteiktas, paplašinātas un precizētas Valsts dzelzceļa administrācijas funkcijas un uzdevumi. Šobrīd Dzelzceļa likuma 31. panta pirmā daļa nosaka Valsts administrācijas funkcijas. Lai nodrošinātu Direktīvas 2016/2370/ES prasību pārņemšanu, Projekts paredz šādas jaunas Valsts dzelzceļa administrācijas funkcijas: * veikt objektīvu ekonomisko analīzi, lai noteiktu, vai tiek izjaukts valsts vai pašvaldības dzelzceļa pasažieru pārvadājumu pasūtījuma līguma ekonomiskais līdzsvars, ja tajā pašā maršrutā citam pārvadātājam ir nodoms sniegt iekšzemes pasažieru pārvadājumus uz komerciāla pamata;
* izskatīt pieteikuma iesniedzēju sūdzības saistībā ar satiksmes pārvaldību, atjaunošanas plānošanu un plānotu vai neplānotu uzturēšanu. Valsts dzelzceļa administrācijas pienākums ir veikt minēto jautājumu uzraudzību arī pēc iestādes pašas iniciatīvas;
* izskatīt pieteikuma iesniedzēju sūdzības saistībā ar infrastruktūras pārvaldītāja neatkarības prasību ievērošanu, infrastruktūras pārvaldītāja objektivitātes prasību ievērošanu attiecībā uz satiksmes pārvaldību un uzturēšanas plānošanu, infrastruktūras pārvaldītāja funkciju nodošanas ārpakalpojumā un dalīšanas prasību ievērošanu, finanšu pārredzamības prasību ievērošanu, Valsts dzelzceļa administrācijas pienākums ir veikt minēto jautājumu uzraudzību arī pēc iestādes pašas iniciatīvas;
* veikt infrastruktūras pārvaldītāju, apkalpes vietu operatoru un pārvadātāju revīzijas vai ierosināt ārēju revīziju veikšanu, lai pārbaudītu atbilstību finanšu pārredzamības prasību ievērošanai;
* novērtēt publiskās lietošanas dzelzceļa infrastruktūras pārvaldītāja sadarbības līgumus ar vienu vai vairākiem pārvadātājiem vai tie tiek noslēgti nediskriminējošā veidā un nolūkā sniegt labumu klientiem, pārraudzīt šādu līgumu izpildi un pamatotos gadījumos ieteikt tos izbeigt.

Ar Projektu tiek nodrošinātas tiesības Eiropas Savienības dzelzceļa pārvadājumu uzņēmumiem piekļūt dzelzceļa infrastruktūrai, lai sniegtu iekšzemes dzelzceļa pasažieru pārvadājumu pakalpojumus. Bet tiek saglabātas iespējas ierobežot šīs piekļuves tiesības, ja tās īstenojot, tiktu izjaukts noslēgtā valsts vai pašvaldības dzelzceļa pārvadājumu pasūtījuma līguma ekonomiskais līdzsvars, kuru izvērtē un konstatē ar attiecīgās regulatīvās iestādes, kas Latvijā ir Valsts dzelzceļa administrācija, lēmumu.Projektā paredzēts Dzelzceļa likumu papildināt ar pasažieru ātrgaitas dzelzceļa pārvadājumu regulējumu, kas veicinātu pieejamās dzelzceļa infrastruktūras optimālu izmantošanu un sekmētu pasažieru ātrgaitas dzelzceļa pārvadājumu pakalpojumu konkurētspēju. Brīvu piekļuvi pasažieru ātrgaitas pārvadājumu pakalpojumiem būtu jāierobežo tikai īpašos apstākļos un pēc regulatīvās iestādes veiktas objektīvas ekonomiskās analīzes.Projekts papildināts arī ar Regulas Nr. 1371/2007 18. pantā noteikto, tajā noteikts, ka gadījumos, ja rodas būtiski pakalpojumu traucējumi lai tiktu sniegta palīdzība pasažieriem, tiek sagatavots ārkārtas rīcības plāns, kas tiek saskaņots ar Valsts dzelzceļa administrāciju.Projektā noteikta attiecīgo grozījumu Dzelzceļa likumā spēkā stāšanās 2019. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa administrācija, Valsts dzelzceļa tehniskā inspekcija, VAS “Latvijas dzelzceļš”, AS “LatRailNet”, SIA “Autotransporta direkcija”, dzelzceļa pasažieru un kravu pārvadātāji. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (8), dzelzceļa infrastruktūras pārvaldītāji (200), personas, kuras pārvadātāja vai dzelzceļa infrastruktūras pārvaldītāja uzdevumā, veic dzelzceļa infrastruktūras tehniskā aprīkojuma būvniecību, remontu un tehnisko apkopi, dzelzceļa ritošā sastāva būvniecību, remontu un tehnisko apkopi un manevru darbus (50), personas, kam ir ar sabiedriskiem pakalpojumiem saistīta vai komerciāla interese iegūt infrastruktūras jaudu pārvadājumu veikšanai, personas, kas vēlas iegūt dzelzceļa pārvadātāja licenci, un apkalpes vietas operatori, kas var nebūt arī dzelzceļa infrastruktūras pārvaldītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads  | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts tiks īstenots Satiksmes ministrijas esošo valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Jaunos pienākumus veic esošo finanšu resursu ietvaros. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu pārējo Direktīvas 2016/2370/ES prasību pārņemšanu, nepieciešams izstrādāt:1. Grozījumus Ministru kabineta 2016. gada 15. jūlija noteikumos Nr. 472 “Publiskās lietošanas dzelzceļa infrastruktūras jaudas sadales noteikumi”.

Nepieciešams veikt šādus grozījumus:“Direktīvas 53. panta 3. punktam pievieno šādu daļu:“Ja regulatīvā iestāde to uzskata par nepieciešamu, tā var prasīt infrastruktūras pārvaldītājam šādu informāciju darīt tai pieejamu.”; direktīvas 54. panta 1. punktu aizstāj ar šādu:“Direktīvas 54. panta 1. punktu aizstāj ar šādu:1. Gadījumā, ja vilcienu kustībā rodas traucējumi, kurus izraisījusi tehniska kļūme vai negadījums, infrastruktūras pārvaldītājs veic visus vajadzīgos pasākumus, lai atjaunotu normālu stāvokli. Tādēļ pārvaldītājs izstrādā ārkārtas rīcības plānu, kurā uzskaita dažādās struktūras, kas jāinformē par nopietniem starpgadījumiem vai nopietniem vilcienu kustības traucējumiem. Ja traucējumam ir iespējama ietekme uz pārrobežu satiksmi, infrastruktūras pārvaldītājs sniedz visu attiecīgo informāciju citiem infrastruktūras pārvaldītājiem, kuru tīklu un satiksmi šis traucējums var ietekmēt. Attiecīgie infrastruktūras pārvaldītāji sadarbojas, lai atjaunotu normālu pārrobežu satiksmi.”;1. Grozījumus Ministru kabineta 2016. gada 16. augusta noteikumos Nr.558 “Dzelzceļa pārvadātāju licencēšanas noteikumi”.

Nepieciešams veikt šādus grozījumus: “Direktīvas 19. pantam pievieno šādu punktu:“e) nav bijušas notiesātas par smagiem pārkāpumiem, kas saskaņā ar valsts tiesību aktiem attiecīgā gadījumā saistīti ar pienākumiem, kuri izriet no saistošiem koplīgumiem.”; |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2016. gada 14. Decembra Direktīva 2016/2370/ES, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (ES OV L 352, 23.12.2016., 1./17. lpp.)
2. Eiropas Parlamenta un Padomes 2012. gada 21. novembra Direktīva 2012/34/ES, ar ko izveido vienotu Eiropas Dzelzceļa telpu (ESOV L 343, 14.12.2012., 32./77. lpp.)
3. Komisijas 2014.gada 11.augusta īstenošanas Regula (ES) Nr.869/2014 par jauniem dzelzceļa pasažieru pārvadājumu pakalpojumiem (ES OV L 239, 12.8.2014., 1./10. lpp.)
4. Eiropas Parlamenta un Padomes Regula (EK) Nr. 1371/2007 (2007. gada 23. oktobris par dzelzceļa pasažieru tiesībām un pienākumiem (ES OV L 315, 3.12.2007, 14–41. lpp.)
5. Padomes 2004.gada 20.janvāra Regula (EK) Nr. 139/2004 par kontroli pār uzņēmumu koncentrāciju (EK Apvienošanās regula) ES OV L 24, 29.1.2004., 1./22. lpp.).
6. Eiropas Parlamenta un Padomes 2007.gada 23.oktobra Regula (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr. 1191/69 un Padomes regulu (EEK) Nr.1107/70 (ES OV L 315, 3.12.2007., 1./13. lpp.)
 |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2016. gada 14. decembra Direktīva 2016/2370/ES, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (ESOV L 352, 23.12.2016., 1./17. lpp)2. Eiropas Parlamenta un Padomes 2012. gada 21. novembra Direktīva 2012/34/ES, ar ko izveido vienotu Eiropas Dzelzceļa telpu (ESOV L 343, 14.12.2012., 32./77. lpp.)3.Komisijas 2014.gada 11.augusta īstenošanas Regula (ES) Nr.869/2014 par jauniem dzelzceļa pasažieru pārvadājumu pakalpojumiem (ESOV L 239, 12.8.2014., 1./10. lpp.).4.Eiropas Parlamenta un Padomes Regula (EK) Nr. 1371/2007 (2007. gada 23. oktobris ) par dzelzceļa pasažieru tiesībām un pienākumiem. (ES OV L 315, 3.12.2007, 14–41. lpp.)5. Padomes 2004.gada 20.janvāra Regula (EK) Nr. 139/2004 par kontroli pār uzņēmumu koncentrāciju (EK Apvienošanās regula) (ES OV L 24, 29.1.2004., 1./22. lpp.)6. Eiropas Parlamenta un Padomes 2007.gada 23.oktobra Regula (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr. 1191/69 un Padomes regulu (EEK) Nr.1107/70 (ES OV L 315, 3.12.2007., 1./13. lpp.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/34/ESI Pielikums | Tiek pārņemts ar Projekta 3. pantā ietverto 4. panta pirmās daļas 2) punktu. | Pārņemts pilnībā | Neparedz stingrākas prasības |
| Direktīvas2012/34/ES I Pielikums | Tiek pārņemts ar Projekta 3. pantā ietverto 4. panta pirmās daļas 9) punktu | Pārņemts pilnībā | Neparedz stingrākas prasības |
| Direktīvas 2012/34/ES55. panta trešā daļa | Tiek pārņemts ar Projekta 10. pantā ietverto 30. panta ceturto prim daļu. | Pārņemts pilnībā | Neparedz stingrākas prasības |
| Direktīvas 2016/2370/ES1.panta otrās daļas (a).punkts | Tiek pārņemts ar Projekta 1.pantā ietverto 1.panta pirmās daļas 12) punktu. | Pārņemts pilnībā | Neparedz stingrākas prasības |
| Direktīvas 2016/2370/ES1.panta otrās daļas (b).punkta (2a) apakšpunkts | Tiek pārņemts ar Projekta 1.pantā ietverto 1.panta pirmās daļas 47) punktu. | Pārņemts pilnībā | Neparedz stingrākas prasības |
| Direktīvas 2016/2370/ES1.panta otrās daļas (c).punkts (pievienots (31) apakšpunkts) | Tiek pārņemts ar Projekta 1.pantā ietverto 1.panta pirmās daļas 48) punktu. | Pārņemts pilnībā | Neparedz stingrākas prasības |
| Direktīvas 2016/2370/ES1.panta otrās daļas (c).punkts (pievienots (36) apakšpunkts) | Tiek pārņemts ar Projekta 1.pantā ietverto 1.panta pirmās daļas 49) punktu. | Pārņemts pilnībā | Neparedz stingrākas prasības |
| Direktīvas 2016/2370/ES1.panta ceturtā daļa (7. panta labojumi)  | Tiek pārņemts ar Projekta 6.pantā ietverto 6.1 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta piektā daļa (7a. panta labojumi)  | Tiek pārņemts ar Projekta 7.pantā ietverto 13.1 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta piektā daļa (7b. panta labojumi)  | Tiek pārņemts ar Projekta 6.pantā ietverto 6.2 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta piektā daļa (7c. panta labojumi)  | Tiek pārņemts ar Projekta 6.pantā ietverto 6.3 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta piektā daļa (7d. panta labojumi)  | Tiek pārņemts ar Projekta 6.pantā ietverto 6.4 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta piektā daļa (7e. panta labojumi)  | Tiek pārņemts ar Projekta 6.pantā ietverto 6.5 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta piektā daļa (7f. panta labojumi)  | Tiek pārņemts ar Projekta 6.pantā ietverto 6.6 pantu | Pārņemts pilnībā | Neparedz stingrākas prasības |
| Direktīvas 2016/2370/ES1.panta sestā daļa (a) punktā ietvertais grozītais Direktīvas Nr. 2012/34/ES 10. pamta 1. (a) punkts. | Tiek pārņemts ar Projekta 4. pantā ietverto 5.1 piekto daļu. | Pārņemtas normas, kas attiecas uz dalībvalsts pienākumu lēmuma pieņemšanu, savukārt, nav nepieciešams iestrādāt normas, kas attiecas uz Eiropas Komisijas kompteneci. | Neparedz stingrākas prasības |
| Direktīvas 2016/2370/ES1.panta sestā daļa (b) punkts  | Tiek pārņemts ar Projekta 4.pantā ietverto 5.1 panta otro un trešo daļu | Pārņemts pilnībā | Neparedz stingrākas prasības |
| Direktīvas 2016/2370/ES1.panta sestā daļa (c) punkts | Tiek pārņemts ar Projekta 8.pantā ietverto. | Pārņemts pilnībā | Neparedz stingrākas prasības |
| Direktīvas 2016/2370/ES1.panta septītā daļa  | Tiek pārņemts ar Projekta 5.pantā ietverto 5.2 pantu  | Pārņemts pilnībā | Neparedz stingrākas prasības |
| Direktīvas 2016/2370/ES1.panta astotās daļas pirmā rindkopa  | Tiek pārņemts ar Projekta 4.pantā ietverto 5.1 panta trešo daļu  | Pārņemts pilnībā | Neparedz stingrākas prasības |
| Direktīvas 2016/2370/ES1.panta astotās daļas pēdējā rindkopa  | Tiek pārņemts ar Projekta 13.pantā ietverto 33.3 panta trešo daļu  | Pārņemts pilnībā | Neparedz stingrākas prasības |
| Direktīvas 2016/2370/ES1.panta vienpadsmitā daļa | Tiek pārņemts ar Projekta 9.pantā ietverto 27. panta piekto daļu  | Pārņemts pilnībā | Neparedz stingrākas prasības |
| Direktīvas 2016/2370/ES1.panta četrpadsmitās daļas a) punkts | Tiek pārņemts ar Projekta 11.pantā ietverto 31. panta pirmās daļas 8.punkta “h”, “i” un “j” apakšpunktiem | Pārņemts pilnībā | Neparedz stingrākas prasības |
| Direktīvas 2016/2370/ES1.panta četrpadsmitās daļas b) punkts | Tiek pārņemts ar Projekta 11.pantā ietverto 31. panta pirmās daļas 9.punktu.  | Pārņemts pilnībā | Neparedz stingrākas prasības |
| Direktīvas 2016/2370/ES1.panta četrpadsmitās daļas c) punkts | Tiek pārņemts ar Projekta 11.pantā ietverto 31. panta otrās2 daļas labojumiem.  | Pārņemts pilnībā | Neparedz stingrākas prasības |
| Direktīvas 2016/2370/ES1.panta četrpadsmitās daļas d) punkts | Tiek pārņemts ar Projekta 11.pantā ietverto 31. panta pirmās1 daļas labojumiem.  | Pārņemts pilnībā | Neparedz stingrākas prasības |
| Direktīvas 2016/2370/ES1.panta četrpadsmitās daļas d) punkts (trešā rindkopa) | Tiek pārņemts ar Projekta 11.pantā ietverto 31. panta otrās2 daļas labojumiem. | Pārņemts pilnībā | Neparedz stingrākas prasības |
| Direktīvas 2016/2370/ES1.panta piecpadsmitās daļas a) punkts  | Tiek pārņemts ar Projekta 12.pantā ietverto 32.1 panta sesto daļu. | Pārņemts pilnībā | Neparedz stingrākas prasības |
| Padomes 2004.gada 20.janvāra Regula (EK) Nr. 139/2004 par kontroli pār uzņēmumu koncentrāciju (EK Apvienošanās regula) | Tiek ieviests ar Projekta 1.pantā ietverto 1. panta 48. punktu. | Ieviests pilnībā | Neparedz stingrākas prasības |
| Eiropas Parlamenta un Padomes 2007.gada 23.oktobra regulas (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr. 1191/69 un Padomes regulu (EEK) Nr.1107/70. | Tiek ieviests ar Projekta 4.pantā ietverto 5.1panta otro daļu. | Ieviests pilnībā | Neparedz stingrākas prasības |
| Eiropas Komisijas 2014.gada 11.augusta īstenošanas regulas (ES) Nr.869/2014 par jauniem dzelzceļa pasažieru pārvadājumu pakalpojumiem | Tiek ieviests ar Projekta 5.pantā ietverto 5.2panta trešo daļu. | Ieviests pilnībā | Neparedz stingrākas prasības |
| Eiropas Parlamenta un Padomes Regulas (EK) Nr. 1371/2007 (2007. gada 23. oktobris) par dzelzceļa pasažieru tiesībām un pienākumiem 18. pants | Tiek ieviests ar Projekta 13.pantā ietverto 33.3 panta trešo daļu. | Ieviests pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |
| Cita informācija | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”. |
| 2. | Sabiedrības līdzdalība projekta izstrādē | Projekta izstrādes procesā notikušas konsultācijas ar dzelzceļa pārvadātājiem, publiskās lietošanas dzelzceļa infrastruktūras pārvaldītāju un tā būtisko funkciju veicēju, kā arī citiem nozares speciālistiem.  |
| 3. | Sabiedrības līdzdalības rezultāti | Tika ņemti vērā iesaistīto pušu komentāri un iebildumi, kas iestrādāti likumprojekta grozījumos. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa administrācija, VAS “Latvijas dzelzceļš”, AS “LatRailNet”, Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts paredz šādas jaunas Valsts dzelzceļa administrācijas funkcijas:* veikt objektīvu ekonomisko analīzi, lai noteiktu, vai tiek izjaukts valsts vai pašvaldības dzelzceļa pasažieru pārvadājumu pasūtījuma līguma ekonomiskais līdzsvars, ja tajā pašā maršrutā citam pārvadātājam ir nodoms sniegt iekšzemes pasažieru pārvadājumus uz komerciāla pamata;
* izskatīt pieteikuma iesniedzēju sūdzības saistībā ar satiksmes pārvaldību, atjaunošanas plānošanu un plānotu vai neplānotu uzturēšanu. Valsts dzelzceļa administrācijas pienākums ir veikt minēto jautājumu uzraudzību arī pēc iestādes pašas iniciatīvas;
* izskatīt pieteikuma iesniedzēju sūdzības saistībā ar infrastruktūras pārvaldītāja neatkarības prasību ievērošanu, infrastruktūras pārvaldītāja objektivitātes prasību ievērošanu attiecībā uz satiksmes pārvaldību un uzturēšanas plānošanu,, infrastruktūras pārvaldītāja funkciju nodošanas ārpakalpojumā un dalīšanas prasību ievērošanu, finanšu pārredzamības prasību ievērošanu, Valsts dzelzceļa administrācijas pienākums ir veikt minēto jautājumu uzraudzību arī pēc iestādes pašas iniciatīvas;
* veikt infrastruktūras pārvaldītāju, apkalpes vietu operatoru un pārvadātāju revīzijas vai ierosināt ārēju revīziju veikšanu, lai pārbaudītu atbilstību finanšu pārredzamības prasību ievērošanai;
* novērtēt publiskās lietošanas dzelzceļa infrastruktūras pārvaldītāja sadarbības līgumus ar vienu vai vairākiem pārvadātājiem vai tie tiek noslēgti nediskriminējošā veidā un nolūkā sniegt labumu klientiem, pārraudzīt šādu līgumu izpildi un pamatotos gadījumos ieteikt tos izbeigt.

Saistībā ar projekta izpildi nebūs nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Satiksmes ministrs U. Augulis

Vīza: Valsts sekretārs K. Ozoliņš